钦定古今图书集成/方舆汇编/职方典/第1216卷 > 《始安郡与张湘州登湘城楼作》前人
## 钦定古今图书集成/方舆汇编/职方典/第1216卷 > 《始安郡与张湘州登湘城楼作》前人

江汉分楚望，衡巫奠南服。三湘沦洞庭，七泽蔼荆牧。
经涂延旧轨，登𬮱访川陆。水国周地险，河山信重复。
却倚云梦林，前瞻京台囿。清雰霁岳阳，曾晖薄澜澳。
栖矣自远风，伤哉千里目。万古陈往还，百代劳起伏。
存没竟何人，炯介在明淑。请从上世人，归来蓺桑竹。